# Eol

### Izvor: Wikipedija

Eol

Eol (grč. Αἴολος, Aiolos) bog je i gospodar vjetrova.

## [uredi] Mitologija

### [uredi] Tri Eola

Eol je zajedničko ime za tri boga - živio je u pećini na otoku Lipari u Eolskom arhipelagu, u kojoj je držao vjetrove i iz koje je njima upravljao i zapovijedao.

Prva je osoba sin Helena i osnivača eolske rase; bio je sin Helena i nimfe Orzejide. Opisan je kao vladar Eolije (kasnije Tesalije) i smatra se praocem Eoljana, a oženio je Enaretu, Demahovu kćer. Drugi je Eol je bio sin Posejdona i Arne, kći prethodnog Eola. Treći je Eol bio sin Hipota koji je spomenut i u Homerovoj Odiseji te Vergilijevoj Eneidi. Sva su tri Eola geneaološki povezana.

### [uredi] Potomci

Među Eolovim vjetrovima najznačajniji su bili osmero braće Anemoi:

- Borej, siloviti sjeverni vjetar;
- Not, južni vjetar, topao i vlažan;
- Eur, suhi istočni vjetar koji nosi lijepo vrijeme;
- Zefir, nježan i blag zapadni vjetar;
- Kaik, sjeveroistočni vjetar koji u rukama nosi masline;
- Apeliot, jugoistočni vjetar koji u rukama nosi zrelo voće;
- Lib, jugozapadni vjetar zaogrnjen maglom;
- Skiron, sjeverozapadni vjetar koji u ruci nosi urnu punu vode, uvijek spreman da je izlije na zemlju.

Sam Eol imao je šest sinova i šest kćeri koji su se međusobno poženili i rodili nove vjetrove.

### [uredi] Odisej i Eol

Kada je Odisej, na svom povratku iz Troje, pristao sa svojim brodovljem uz obalu Lipari, ugostio ga je Eol. Dirnut njegovom pričom o njegovom lutanju u potrazi za rodnom Itakom, odlučio mu je pomoći. Dao mu je mješinu u koju je zatvorio sve zle vjetrove nepovoljne za plovidbu, a Zefiru, blagom zapadnom vjetru, naredio da ga prati na putovanju. Dok je Odisej spavao a njegovo brodovlje plovilo prema istoku, neki su njegovi suborci, vjerujući da se u mješini nalazi blago koje im je on zatajio, otvorili mješinu iz koje su izašli svi pobješnjeli vjetrovi, uzrokovavši takvo nevrijeme koje je preživio samo Odisejev brod.

## [uredi] Vanjske poveznice

- Eol u klasičnoj literaturi ((en))
- prvi Eol u grčkoj mitologiji ((en))
- drugi Eol u grčkoj mitologiji ((en))

Dobavljeno iz "http://hr.wikipedia.org../../../e/o/l/Eol.html"

Kategorija: Grčka mitologija

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- עברית
- Magyar
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Slovenščina
- Српски / Srpski
- Svenska
- Türkçe
- Українська